**KRAJEVNA SKUPNOST GRADIŠČE NAD PRVAČINO**

Datum: 4.3.2024 ob 19h

**ZAPISNIK**

**2. izredne seje sveta KS Gradišče, ki je potekala 4.3.2024 ob 19:00 v prostorih KS v kulturnem domu na Hribu**

**Prisotni:** Tanja Gregorič, Dalibor Antič, Aljoša Furlan, Denis Gregorič in Danijela Jurkič

**Upravičeno odsotni člani Sveta krajevne skupnosti Gradišče:** Žan Marušič, Agnes Jurkič

**Ostali prisotni: /**

Tanja Gregorič, ki je pozdravila navzoče ter predlagala naslednji Dnevni red:

**Dnevni red:**

1. Potrditev zapisnika 15. seje KS Gradišče, z dne 15.2.2024.
2. Pregled ponudb za pitnik in izbor najboljšega ponudnika.
3. Pregled ponudb za menjavo luči v dvorani kulturnega doma in izbor najboljše ponudbe.
4. Praznovanje dan žena - Literarni večer v KD Gradišče
5. Stanje sredstev na postavki investicije - pregled in poraba.
6. Razno, pobude in vprašanja (poškodovana vrata zaradi ujme, urejanje dvorane ...)
7. Izplačilo sejnin.

**AD 1**

Tanja Gregorič (predsednica) je članom KS povzela zapisnik 15. redne seje z dne 15.2.2024.

Na obstoječ zapisnik ni bilo pripomb, zato je bil sprejet sklep, da se potrdi se zapisnik 15. redne seje sveta KS Gradišče z dne 15.2.2024.

**AD 2**

V naslednji točki dnevnega reda predsednica pove, daje prejela ponudbe za pitnik, katerega se bo namestilo ob otroškem igrišču. Povpraševanje je posredovala trem ponudnikom, in sicer

Pučku d.o.o., Kremen bm d.o.o. in Vse za odpadke.si.

Pučko in Kremen sta ponudbo posredovala. Vse za odpadke.si pa ponudbe kljub večkratnim pozivom, ni podal. Člani KS so prejeti ponudbi pregledali. Vsi so se strinjali, daje ponudba Pučka d.o.o. boljša, zato so soglasno sprejeli naslednji sklep:

»Pitnik se naroči pri Pučko d.o.o..«.

**AD3**

Besedo prevzame član sveta Denis Gregorič. Pove, daje posredoval tri povpraševanja za luči in prejel sledeče ponudbe:

Ponudba luči Intralighting d.o.o.

Ponudba luči KID d.o.o. - Ledlux

Ponudba Marchiol d.o.o.

Na kratko je povzel ponudbe. Sledila je kratka diskusija, na kar so se soglasno odločili, daje najboljša ponudba luči za dvorano, ponudba Marchiol d.o.o.. Na podlagi odločitve, je bil sprejet naslednji sklep:

»Luči za dvorano v Kulturnem domu na hribu se naroči pri Marchiol d.o.o.«.

**AD 4**

Predsednica prevzame besedo in preide na naslednjo točko dnevnega reda, ki se nanaša na organizacijo praznovanja 8. marca - dan žena. Pove, da se dogodek organizira v sodelovanju z vaščanko Dragano Maroševič, katera je povabila literarni krog KD Slavec Solkan. Članice literarnega bodo predstavile zbornik, ter pripravile kratek program. Zapela bo tudi naša Ivana Osojnik Kerševan. Za žene, mame, none in dekleta bo KS poskrbela za majhno darilo ob dnevu žena - nagelj. Poskrbela bo tudi za pijačo in frtaljo, katero bosta spekli vaščani Zora Čečko in Darja Baša.

Dogodek bo potekal v petek 8.3.2024 ob 17.30 v dvorani kulturnega doma na Hribu. Vabilo bo objavljeno na Facebooku. Poleg tega bo Literarni krog poskrbel za plakate, kateri bodo izobešeni po oglasnih deskah v vasi.

**AD 5**

V naslednji točki dnevnega reda se predsednica dotakne stanja sredstev na postavki investicije. Pove, da ima KS na voljo 9.469 EUR. Razdeljene so :

1. Investicije in investicijsko vzdrževanje stvarnega premoženja KS Gradišče nad

Prvačino 3.469,00

1. OB084-23-0113 Investicije in investic.vzdrž.objektov v lasti KS Gradišče 4.000,00
2. OB084-23-0114 Nakup opreme KS Gradišče 2.000,00

Za leto 2024 so sredstva namenjena nakupu luči za dvorano v kulturnem domu, pitniku ob igrišču, popravilu pergole, nakupu omaric v kuhinji, adaptaciji, popravilu in nakupu gasilskih miz.

Člani KS so se strinjali, da se po nakupu pitnika in menjavi luči, za katera so že prejeli ponudbe in odločali, začnejo s pridobivanjem ponudb tudi za popravilo pergole, za nakup omaric in

gasilskih miz. Po prejetju ponudb, se bodo na eni izmed naslednji sej odločali katero investicijo se bo prej izvedlo.

**AD 6**

Pod točko razno predsednica pove, da čaka na ponudbo za poškodovana notranja vrata, katera bo potrebno menjati. Potem pa škodo, kije nastala zaradi ujme nasloviti na zavarovalnico.

Poleg poškodovanih vrat, je potrebno posredovati oceno škode še za streho in igrala.

Član sveta Dalibor Antič doda, da so bila popravljena okna, ki so puščala. Gre za stara okna, katerim je tesnost popustila. Poleg tega opozori, daje potrebno prepleskati tudi kuhinjo. Glede slednje prosi člane KS za pomoč. Trenutno je članom uspelo prepleskati majhno dvorano. Glede pleskanja kuhinje se člani dogovorijo, da se bo izvedlo v mesecu marcu.

**AD 7**

Tanja Gregorič je na glasovanje podala predlog glede izplačila sejnine za to sejo.

Člani sveta KS Gradišče so soglasno sprejeli naslednji sklep, da se Predsednici, podpredsedniku in ostalim članom sveta KS Gradišče, ki so se udeležili te seje, izplača sejnina.

Seja je bila zaključena ob 21:10 h.

Sejo je vodila Tanja Gregorič.

Zapisala:

Danijela Jurkič